ANUNŢ DE PARTICIPARE

pentru concursul de proiecte organizat în cadrul

activităţii de asistenţă comunitară în localităţile izolate din judeţul Harghita, pe anul 2023

1. Autoritatea contractantă: Consiliul Judeţean Harghita prin Direcţia Generală de Asistenţă Socială şi Protecţia Copilului Harghita, instituţie publică de interes judeţean, înfiinţată prin Hotărârea nr. 160/2004 a Consiliului Judeţean Harghita, în subordinea acestuia, cu sediul în Miercurea Ciuc, Piaţa Libertăţii nr. 5, judeţul Harghita, cod poştal 530140, tel. 0266/314711, fax. 0266/207754.

2. Reglementări legale privind acordarea de finanţare nerambursabilă:

Legea nr. 350/2005 privind regimul finanţărilor nerambursabile din fonduri publice alocate pentru activităţi non profit de interes general, cu modificările şi completările ulterioare şi Ordonanţa Guvernului nr. 68/2003 privind serviciile sociale, cu modificările şi completările ulterioare; data limită fiind stabilită în conformitate cu art. 20, alin. 1 din Legea nr. 350/2005.

3. Solicitanţii pot fi: persoane juridice fără scop patrimonial - asociaţii şi fundaţii cu profil de asistenţă comunitară sau culte religioase – constituite conform legii, care îşi desfăşoară activitatea în raza administrativ-teritorială a judeţului Harghita.

4. Se acordă finanţare nerambursabilă pentru activităţi, care vizează:

a. Asigurarea asistenţei comunitare în localităţile izolate ale judeţului Harghita în colaborare cu consiliile locale şi organizaţiile neguvernamentale, în vederea sprijinirii persoanelor nevoiaşe, în următoarele condiţii:

* Persoana juridică fără scop patrimonial asigură mijlocul de transport şi posibilitatea comunicării (telefon mobil)
* Direcţia Generală de Asistenţă Socială şi Protecţia Copilului Harghita asigură cheltuielile aferente mijlocului de transport (combustibil şi reparaţii minore), cheltuielile telefonice;

b. Dezvoltarea profesională și sporirea competențelor asistenților comunitari, în vederea îndeplinirii sarcinilor în mod eficient și efectiv, respectiv îmbunătățirea calității serviciilor prestate;

c. Susţinerea contribuţiei proprii pentru proiecte depuse în acest domeniu la diferite organisme de finanţare.

5. Suma aprobată pe anul 2023: 50.000 lei.

6. Durata programului: anul 2023.

7. Locul şi data limită de depunere a propunerilor de proiecte:

Solicitantul va depune propunerea de proiect la registratura Direcţiei Generale de Asistenţă Socială şi Protecţia Copilului Harghita, din mun. Miercurea Ciuc, Piaţa Libertăţii nr. 5, camera 302, cod poştal 530140, respectiv şi sub formă electronică la adresa de e-mail: office@dgaspchr.ro.

Data limită pentru depunerea propunerilor de proiecte: 31.03.2023, ora 15.00.

8. Perioada de selecție și evaluare a proiectelor: 04.04.2023, ora 9.00 – 06.04.2023, ora 14.00.

9. Solicitarea finanţării nerambursabile: Documentaţia de solicitare a finanţării nerambursabile constând în Ghidul solicitantului şi Cererea de finanţare, se pot procura de la sediul Direcţiei Generale de Asistenţă Socială şi Protecţia Copilului Harghita, din Miercurea Ciuc, Piaţa Libertăţii nr. 5, camera 302, persoana de contact: Bara Zoltán, telefon 0266 314711, interior 1651 şi de pe adresa de e-mail office@dgaspchr.ro sau pe pagina web [www.dgaspchr.ro](http://www.dgaspchr.ro).